

TECHNINĖ SPECIFIKACIJA
[bookmark: _GoBack]VIEŠŲJŲ PIRKIMŲ MODELIO KAŠTŲ IR NAUDOS ANALIZĖS PARENGIMO PASLAUGOS
1. PIRKIMO OBJEKTAS
Lietuvos Respublikos Krašto apsaugos ministerija (toliau – KAM) numato vykdyti pirkimą „Viešųjų pirkimų modelio kaštų ir naudos analizės parengimo paslaugos” (toliau – Pirkimas).
Paslaugas atliksiantis teikėjas turės atlikti krašto apsaugos sistemos (toliau – KAS) viešųjų pirkimų organizavimo modelio vertinimą, analizuojant centralizuotai ir decentralizuotai vykdomų viešųjų pirkimų ekonominį efektyvumą, administracines sąnaudas, pirkimų proceso efektyvumą, konkurencingumą, sutarčių vykdymo rezultatus ir kitus reikšmingus veiklos rodiklius.
Turi būti įvertintas KAS naudojamas viešųjų pirkimų organizavimo modelis ir atlikta kaštų ir naudos analizė bei pateiktos duomenimis pagrįstos išvados ir rekomendacijos bei siūlymai dėl viešųjų pirkimų organizavimo modelio.
2. PIRKIMO TIKSLAS
Lietuvos Respublikos valstybės kontrolė atlikusi valstybinį „2021–2025 m. krašto apsaugos sistemai skirtos lėšos prekėms, paslaugoms ir darbams įsigyti auditą” nustatė, kad nėra galimybės pagrįstai įvertinti, ar decentralizuotai perkančių KAS perkančiųjų organizacijų modelis yra optimalus, nes nebuvo įvertintas decentralizuotų viešųjų pirkimų ekonominis efektyvumas, administraciniai kaštai ir centralizuoto bei decentralizuoto pirkimų modelio alternatyvos.
Siekiant, kad KAS pirkimų modelis būtų pagrįstas objektyviais duomenimis, būtina atlikti išsamų centralizuoto, decentralizuoto ir mišraus pirkimų modelio vertinimą, pagrįstą kaštų ir naudos analize, veiklos rodikliais ir kitais objektyviais duomenimis.
Analizės rezultatai turi sudaryti prielaidas priimti pagrįstus sprendimus dėl KAS viešųjų pirkimų organizavimo modelio tobulinimo.
Pagrindinis PIRKIMO tikslas – atlikti duomenimis pagrįstą KAS viešųjų pirkimų organizavimo modelio kaštų ir naudos analizę ir nustatyti, kokia viešųjų pirkimų organizavimo struktūra sudarytų sąlygas pasiekti didžiausią ekonominį ir administracinį efektyvumą, kartu užtikrinant pirkimų savalaikiškumą, efektyvumą, racionalų lėšų panaudojimą, konkurenciją ir sutarčių vykdymo rezultatus
3. KAS VIEŠŲJŲ PIRKIMŲ ORGANIZAVIMO MODELIS
3.1. Centralizuotas pirkimas
KAS centralizuotu pirkimu laikomas pirkimas, kurį vykdo centralizuotus pirkimus vykdanti institucija:
· Gynybos resursų agentūra prie KAM;
· Infrastruktūros valdymo agentūra;
· Kertinis telekomunikacijų centras;
· Išimtiniais atvejais – KAM, Lietuvos kariuomenė.
Centralizuotai perkama, kai pirkimo objektasyra įtrauktas į KAS centralizuotai perkamų objektų sąrašą arba vadovaujantis KAS vidaus teisės aktais priimamams sprendimas dėl centralizuoto pirkimo vykdymo.
3.2. Decentralizuotas pirkimas
Decentralizuotu pirkimu laikomas toks pirkimas, kurį vykdo KAS perkančioji organizacija ir kai pirkimo objektas nėra įtrauktas į centralizuotai perkamų objektų sąrašą ir kai pirkimo vertė neviršija Lietuvos Respublikos viešųjų pirkimų įstatyme (toliau –  VPĮ) ar Lietuvos Respublikos viešųjų pirkimų, atliekamų gynybos ir saugumo srityje, įstatyme (toliau –  VPAGSSĮ) nustatytos mažos vertės pirkimo ribos.
Decentralizuotas pirkimas taip pat gali būti vykdomas KAS vidaus teisės aktuose nustatytais išimtiniais atvejais.
4. PAGRINDINIAI UŽDAVINIAI
Paslaugų teikėjas turi:
1. įvertinti esamą KAS viešųjų pirkimų organizavimo modelį;
2. surinkti, struktūrizuoti ir išanalizuoti KAS pateiktus pirkimų duomenis;
3. palyginti centralizuotai ir decentralizuotai vykdomus pirkimus;
4. nustatyti pagrindinius centralizuoto ir decentralizuoto modelio kaštus;
5. įvertinti modelių sukuriamą naudą;
6. įvertinti pirkimų proceso efektyvumą;
7. įvertinti administracinę naštą;
8. įvertinti pirkimų konkurencingumą;
9. įvertinti smukaus, vidutinio verslo (toliau – SVV) įmonių dalyvavimą;
10. įvertinti sutarčių vykdymo rezultatus;
11. nustatyti pagrindinius veiksnius, darančius įtaką pirkimo rezultatams;
12. pateikti rekomendacijas dėl KAS viešųjų pirkimų organizavimo modelio tobulinimo.
Paslaugos turi būti teikiamos laikantis šių principų: objektyvumo, duomenimis pagrįsto vertinimo, skaidrumo, metodinio pagrįstumo, rezultatų atkuriamumo, proporcingumo, praktinio pritaikomumo.
Paslaugų teikėjas neturi apsiriboti vien statistiniu centralizuotų ir decentralizuotų pirkimų rezultatų palyginimu. Turi būti įvertinta, ar rezultatų skirtumus gali lemti pirkimo objekto pobūdis, pirkimo vertė, procedūros sudėtingumas, tiekėjų rinkos charakteristikos ar kiti galimi veiksniai.
5. ANALIZĖS OBJEKTAS IR APIMTIS
Analizė turi apimti KAS viešuosius pirkimus, vykdytus 2024-2025 metais.
Analizė turi būti atliekama ne mažesniu kaip šiais pjūviais:
1. Pirkimų vykdymo modelio: centralizuotai/decentralizuotai;
2. KAS perkančiosios organizacijos;
3. BVPŽ grupėse;
4. Konkretaus pirkimo objekto / konkretaus pirkimo;
5. Sutarties.
6. ANALIZĖS METODIKA
Paslaugų teikėjas, prieš pradėdamas pagrindinę analizę, turi parengti ir su Užsakovu suderinti analizės metodiką.
Metodikoje turi būti nurodyta:
· analizuojami duomenys;
· vertinimo kriterijai;
· rodikliai;
· skaičiavimo formulės;
· lyginamų grupių sudarymo principai;
· naudojami statistiniai metodai;
· kaštų nustatymo metodika;
· naudos nustatymo metodika;
· alternatyvų vertinimo metodika;
· pagrindinės prielaidos;
· duomenų trūkumų sprendimo būdai.
7. VERTINAMI RODIKLIAI
Turi būti vertinama:
1. bendra viešiesiems pirkimams išleista suma, Eur;
2. bendras pirkimų skaičius;
3. centralizuotų pirkimų vertės dalis, proc.;
4. decentralizuotų pirkimų vertės dalis, proc.;
5. centralizuotų pirkimų skaičiaus dalis, proc.;
6. decentralizuotų pirkimų skaičiaus dalis, proc.;
7. vidutinė pirkimo vertė;
8. pirkimų pasiskirstymas pagal pirkimo objektų grupes;
9. pirkimų pasiskirstymas pagal pirkimo būdus.
8. PIRKIMŲ PROCEDŪRŲ EFEKTYVUMAS
Turi būti apskaičiuojami:
1. vidutinė pirkimo procedūros trukmė;
2. mediana;
3. pirkimo trukmės kvartiliai;
4. pasirengimo pirkimui trukmė;
5. laikotarpis nuo pirkimo paskelbimo iki sutarties sudarymo;
6. neįvykusių pirkimų dalis;
7. Įvertinta neiįvykusių pirkimų specifika (pirkimo objektas, BVPŽ).
9. KONKURENCIJOS VERTINIMAS
Turi būti vertinama:
1. vidutinis pasiūlymų skaičius;
2. medianinis pasiūlymų skaičius;
3. pirkimų, kuriuose gautas vienas pasiūlymas, dalis; įvertinta pirkimo objektų specifikai (pirkimo objektas, BVPŽ);
4. pirkimų, kuriuose gauti keli pasiūlymai, dalis;
5. pirkimų, kuriuose negauta pasiūlymų, dalis;
6. pakartotinai pirkimus laiminčių tiekėjų dalis;įvertinta pirkimo objektų specifika (pirkimo objektas, BVPŽ);
10. SVV ĮMONIŲ DALYVAVIMO VERTINIMAS
Turi būti įvertinta:
1. SVV įmonių laimėtų pirkimų vertės dalis;
2. SVV dalyvavimo pirkimuose rodiklių skirtumai tarp centralizuotų ir decentralizuotų pirkimų;
3. Pirkimo vertės ir objekto įtaka SVV dalyvavimui.
11. EKONOMINIO EFEKTYVUMO ANALIZĖ
Turi būti įvertinta:
1. planuota pirkimo vertė;
2. faktinė sutarties vertė;
3. faktinės kainos ir rinkos kainos skirtumas;
4. centralizuoto pirkimo masto ekonomija;
5. decentralizuoto pirkimo galimi papildomi kaštai;
6. galimas kainos efektas konsoliduojant pirkimus.
7. administracinis sutaupymas, kai pirkimo funkcija vykdoma mažesnėmis darbuotojų ir kitomis sąnaudomis;
8. masto ekonomijos efektas, kai didesnė konsoliduota pirkimo apimtis leidžia pasiekti palankesnes kainas ar kitas sąlygas.
9. palyginama įsigytų pirkimo objektų kainos bei atitiktis rinkos kainoms.
12. PIRKIMŲ ADMINISTRACINIŲ KAŠTŲ ANALIZĖ
Paslaugų teikėjas turi parengti pirkimų administracinių kaštų apskaičiavimo metodiką.Turi būti apskaičiuota:
a) vieno pirkimo vykdymo administravimo kaina, Eur;
b) administracinių sąnaudų santykis su sutarties verte, proc.
13. KAŠTŲ IR NAUDOS MODELIS
Paslaugų teikėjas turi sukurti kiekybinį kaštų ir naudos vertinimo modelį.
Modelyje turi būti atskirai įvertinta:
a) kaštai (darbuotojų sąnaudos, pirkimų administravimo sąnaudos, papildomos decentralizacijos sąnaudos, papildomos centralizacijos sąnaudos).
b) nauda (pirkimo kainos sumažėjimas, masto ekonomija, sumažėjusi administracinė našta, sumažėjęs pirkimų skaičius, trumpesnis pirkimų vykdymo laikas, didesnė konkurencija, geresnė pirkimų planavimo kokybė, mažesnis procedūrinių klaidų skaičius, kiti kiekybiškai įvertinami efektai).
14. ALTERNATYVŲ VERTINIMAS
A. Esamas modelis
Esama centralizuoto ir decentralizuoto pirkimų sistema.
B. Didesnė centralizacija
Didesnė pirkimų dalis perkeliama centralizuotiems pirkimų vykdytojams.
C. Didesnė decentralizacija
Didesnė pirkimų dalis vykdoma atskirų KAS perkančiųjų organizacijų.
D. Diferencijuotas mišrus modelis
Pirkimo organizavimo būdas nustatomas pagal objektyvius pirkimo objekto ir poreikio kriterijus. Tiekėjas gali pasiūlyti papildomas alternatyvas. Kiekviena alternatyva turi būti vertinama pagal:
· ekonominius kaštus;
· administracinius kaštus;
· pirkimų trukmę;
· konkurenciją;
· kainų rezultatą;
· organizacinius reikalavimus;
· įgyvendinimo sudėtingumą.
15. DUOMENŲ APIMTIS
Užsakovas Paslaugų teikėjui gali pateikti:
· pirkimų planų duomenis (pirkimų objektas; vertės; pirkimų vykdytojas);
· pirkimo procedūrų datos, gautų pasiūlymų skaičius; 
· sudarytų sutarčių duomenis, tiekėjai;
· pirkimus vykdančių darbuotojų skaičių, sąnaudos darbo užmokesčiui;
· kitą analizei reikalingą informaciją.
Tiekėjas turi pateikti duomenų poreikio specifikaciją ne vėliau kaip per [10] darbo dienų nuo sutarties įsigaliojimo.
16. PASLAUGŲ VYKDYMO ETAPAI IR TERMINAI
Paslaugos turi būti vykdomos šiais etapais.
I etapas – pasirengimas (esamos situacijos analizė, duomenų poreikio nustatymas, metodikos parengimas, darbo plano parengimas). Rezultatas: analizės metodika ir darbo planas.

II etapas – duomenų parengimas (duomenų gavimas, duomenų struktūrizavimas, duomenų kokybės vertinimas, duomenų bazės parengimas). Rezultatas: duomenų kokybės ataskaita ir parengtas analizės duomenų rinkinys.
III etapas – esamo modelio analizė (centralizuotų ir decentralzuotų pirkimų analizė, rodiklių skaičiavimas, administracinių kaštų vertinimas). Rezultatas: esamo modelio analizės ataskaita.
IV etapas – kaštų ir naudos analizė (kaštų ir naudos modelio sukūrimas, ekonominio efektyvumo vertinimas). Rezultatas: kaštų ir naudos modelis.
Preliminarūs terminai:
	Etapas
	Terminas dienomis

	Metodikos ir darbo plano parengimas.
	10 d.

	Duomenų poreikio nustatymas, surinkimas ir parengimas.
	10-15 d.

	Esamo modelio analizė (pirkimų modelio įvertinimas, rodiklių skaičiavimas, adminstracinių kaštų įvertinimas ir kt.).
	15-20 d.

	Kaštų ir naudos analizė (kaštų ir naudos modelio sukūrimas, ekonominio efektyvumo vertinimas).
	20-30 d.

	Galutinės ataskaitos parengimas.
	10-15 d.


Bendra Paslaugų atlikimo trukmė – ne ilgesnė kaip 3 mėnesiai nuo sutarties įsigaliojimo.
17. GALUTINIAI PASLAUGŲ REZULTATAI
Paslaugų teikėjas turi pateikti Pagrindinę analizės ataskaitą, kurioje turi būti:
· santrauka, ne ilgesnė kaip 5 puslapių, kurioje aiškiai pateikiami pagrindiniai rezultatai ir sprendimų priėmimui aktualios rekomendacijos;
· analizės metodika, kurioje aprašyti naudoti metodai, duomenys, rodikliai, apskaičiavimo formulės, vertinimo kriterijai;
· įvertinti pateikti duomenys (kokie duomenys panaudoti, kokių trūksta, kokios duomenų problemos nustatytos, kaip jos išspręstos); 
· esamos situacijos analizė;
· centralizuoto ir decentralizuoto modelio palyginimas;
· kaštų ir naudos analizė;
· išvados ir rekomendacijos.
MINIMALUS ANALIZĖS REZULTATŲ TURINYS
· Santrauka.
· Esamos situacijos aprašymas.
· Analizės tikslai.
· Duomenų šaltiniai.
· Duomenų kokybės vertinimas.
· Metodika.
· Centralizuotų pirkimų analizė.
· Decentralizuotų pirkimų analizė.
· Palyginamoji analizė.
· Administracinių kaštų analizė.
· Ekonominio efektyvumo analizė.
· Konkurencijos analizė.
· Kaštų ir naudos analizė.
· Įgyvendinimo rekomendacijos
18. PASLAUGŲ TEIKĖJO KOMANDA
Paslaugoms atlikti turi būti skiriama kompetentinga specialistų komanda.
Rekomenduojama, kad komandą sudarytų specialistai, turintys kompetenciją bent šiose srityse:
1. viešųjų pirkimų;
2. ekonominės / kaštų ir naudos analizės;
3. duomenų analizės / statistikos;
4. finansinės analizės;
5. procesų / organizacinio efektyvumo vertinimo.
Konkretūs minimalūs kvalifikaciniai reikalavimai nustatomi pirkimo sąlygose, atsižvelgiant į proporcingumo ir konkurencijos principus.
19. UŽSAKOVO ĮSIPAREIGOJIMAI
Užsakovas:
1. pateikia turimus analizės duomenis;
2. paskiria atsakingus kontaktinius asmenis;
3. organizuoja susitikimus su KAS institucijų atstovais, jeigu reikia;
4. sudaro sąlygas gauti reikalingą informaciją;
5. teikia pastabas dėl metodikos ir darbo plano;
6. derina tarpinius rezultatus;
7. teikia paaiškinimus dėl KAS procesų ir vidaus teisės aktų.
Užsakovo darbuotojų darbo laikas ir dalyvavimo apimtis turi būti planuojami taip, kad nesudarytų nepagrįstos administracinės naštos.
20. PASLAUGŲ TEIKĖJO BENDRADARBIAVIMAS SU UŽSAKOVU
Susitikimai gali būti organizuojami nuotoliniu arba kontaktiniu būdu.
Paslaugų teikėjas turi organizuoti:
· įvadinį susitikimą;
· metodikos ir darbo plano aptarimą;
· duomenų kokybės aptarimą;
· tarpinių rezultatų pristatymą;
· galutinių rezultatų pristatymą.
21. REZULTATŲ PRIĖMIMO KRITERIJAI
Paslaugų rezultatai laikomi tinkamai suteiktais, kai:
1. pateikti visi sutartyje numatyti dokumentai;
2. analizė atlikta pagal suderintą metodiką ir darbo planą;
3. panaudoti suderinti duomenys;
4. nurodytos pagrindinės prielaidos;
5. nustatyti duomenų apribojimai;
6. išvados pagrįstos analizės rezultatais;
7. pateiktos rekomendacijos yra susietos su nustatytais rezultatais;
8. pateikti Užsakovo pagrįstai pateikti komentarai ir atlikti reikalingi pataisymai.
Užsakovui turi būti suteikta teisė naudoti rezultatus, perduoti KAS institucijoms, naudoti sprendimų priėmimui, naudoti tolesnei viešųjų pirkimų modelio analizei.
22. TARPINIŲ REZULTATŲ DERINIMAS
Užsakovas turi teisę teikti pastabas dėl tarpinių rezultatų.
Paslaugų teikėjas turi įvertinti pateiktas pastabas ir jas įtraukti arba pateikti motyvuotą paaiškinimą, kodėl pastaba neįtraukiama. Galutinis rezultatas turi būti pateiktas tik atlikus tarpinių rezultatų derinimą.
23. GALUTINĖS ATASKAITOS PRISTATYMAS
Paslaugų teikėjas turi pristatyti galutinius rezultatus Užsakovui.
Pristatymo metu turi būti:
· paaiškinti pagrindiniai analizės rezultatai;
· pristatyti centralizuoto ir decentralizuoto modelio skirtumai;
· pristatytos alternatyvos;
· paaiškintas kaštų ir naudos modelis;
· pristatytas rekomenduojamas modelis;
· atsakyta į Užsakovo klausimus.
24. KONFIDENCIALUMAS IR INTELEKTINĖS NUOSAVYBĖS TEISĖS
· Paslaugų teikėjas privalo užtikrinti jam perduodamos informacijos konfidencialumą ir naudoti ją tik Paslaugų vykdymo tikslais.
· Jeigu Paslaugų vykdymui perduodami riboto naudojimo, konfidencialūs ar kitaip saugotini duomenys, jų naudojimas, saugojimas ir perdavimas vykdomas pagal Užsakovo nustatytus reikalavimus ir taikomus teisės aktus.
· Paslaugų teikėjas neturi teisės perduoti Užsakovo pateiktų duomenų tretiesiems asmenims be išankstinio rašytinio Užsakovo sutikimo, išskyrus teisės aktuose nustatytus atvejus.
· Visi Paslaugų vykdymo metu sukurti ir Užsakovui perduoti dokumentai, analizės, skaičiavimo modeliai, duomenų struktūros, metodikos ir kiti rezultatai turi būti perduodami Užsakovui sutartyje nustatyta apimtimi ir sąlygomis.
_______________________

